als_Latn dik_Latn sag_Latn
Eliminimi i tyre nga Monaco në Ligën e Kampionëve, për shkak të golit si mysafir, ka bërë që Wenger të kërkojë ndryshimin e rregullores.
Francezi ka thënë se duhet të hiqet nga rregullorja goli si mysafir, pasi kjo nuk është e drejtë për skuadrat e eliminuara.
“Ishin dy skuadra që shënuan gola si mysafirë dhe kjo duhet të bëhet çështje. Është një rregull që duhet të hiqet, për shkak të futbollit modern. Në fazën direkte për eliminim, ju duhet të jeni me fat”.
“Asnjë skuadër përveç Barcelonës nuk u tregua më superiore. Të gjitha të tjerat kanë mundur të shkojnë në vazhdime. Ky rregull është krijuar në vitet 60-ta, që nga atëherë futbolli ka ndryshuar dhe tani mendoj se ka ardhur koha që të ndryshohet”, ka thënë Wenger, skuadra e të cilit po eliminohet nga rregulli i golit mysafir qe dy vite radhazi. /Telegrafi/
als_Latn als_Latn als_Latn als_Latn